ഒരു ചേച്ചിയൊക്കെ എന്റെ വണ്ടി തല്ലി പൊളിക്കുക ആയിരുന്നു അവര് ചിന്തിക്കണം അവരെന്താണ് കാണിച്ചു കൂട്ടുന്നതെന്ന് പ്രതിഷേധിച്ചതിന്റെ പേരില് ഉടനടി വരുന്ന പ്രതികരണമാണ് ഞാന് സ്ത്രീകളോട് മോശമായി സംസാരിച്ചെന്ന്: മഹിളാ കോണ്ഗ്രസ് പ്രവര്ത്തകരെ അധിക്ഷേപിച്ചു എന്ന ആരോപണത്തില് ജോജു ജോര്ജ് കൊച്ചി: മഹിളാ കോണ്ഗ്രസ് പ്രവര്ത്തകരെ അധിക്ഷേപിച്ചെന്ന ആരോപണം നിഷേധിച്ച് നടന് ജോജു ജോര്ജ്. താന് മദ്യപിക്കുന്ന ആളാണ് പക്ഷെ ഇപ്പോള് മദ്യപിച്ചിട്ടില്ല. ഒരു സ്ത്രീയോടും താന് മോശമായി പെരുമാറിയിട്ടില്ല. താന് അമ്മയും പെങ്ങളും മകളും ഉള്ള ആളാണെന്നും ജോജു ജോര്ജ് പറഞ്ഞു. ഒരു കാര്യത്തില് പ്രതിഷേധിച്ചതിന്റെ പേരില് ഉടനടി വരുന്ന പ്രതികരണമാണ് ഞാന് സ്ത്രീകളോട് മോശമായി സംസാരിച്ചെന്ന്. എനിക്കൊരു മോളുണ്ട്, അമ്മയുണ്ട്, പെങ്ങളുണ്ട്. ഇവരെയൊക്കെ പൊന്നുപോല നോക്കുന്നയാളാണ്. കേരളത്തിലെ ഒരുത്തിയോടും ഞാന് മോശമായി പെരുമാറിയിട്ടില്ല. ഒരു ചേച്ചിയൊക്കെ എന്റെ വണ്ടി തല്ലിപ്പൊളിക്കുകയായിരുന്നു. അവര് ചിന്തിക്കണം അവരെന്താണ് കാണിച്ചു കൂട്ടുന്നതെന്ന്. ഇതിനൊന്നും വേണ്ടി ഒച്ചവെച്ചിട്ട് കാര്യമില്ല. നമുക്ക് അതിലും വലിയ കാര്യങ്ങള് ചെയ്യാന് കിടക്കുവാണ്. അത്രയും പ്രശ്നത്തിലാണ് ലോകം മുഴുവന്. ഇതിന്റെ പേരില് ഒരു മീഡിയയും എന്നെ വിളിക്കേണ്ട. ഇത് ആഘോഷിക്കേണ്ട കാര്യമില്ല,ജോജു ജോര്ജ് പറഞ്ഞു. ഏറ്റവും വിഷമമുള്ള കാര്യമെന്തെന്നാല് എന്റെ അമ്മയെയും അച്ഛനെയും പച്ചത്തെറി വിളിച്ചത് മൂന്ന് നാല് പ്രധാന നേതാക്കളാണ്. അവര്ക്കെന്ന തെറി വിളിക്കാം. കാരണം ഞാനവരോട് സംസാരിച്ചത്. പക്ഷെ എന്റെ അപ്പനും അമ്മയും എന്ത് ചെയ്തു. ഞാന് സിനിമാ നടനാണെന്നുള്ളത് വിടുക. സിനിമ നടനായതുകൊണ്ട് പറയാന് പാടില്ലെന്നുണ്ടോ. ഞാന് സഹികെട്ടാണ് പോയി പറഞ്ഞത്. ഈ വിഷയം രാഷ്ട്രീയവല്ക്കരിക്കരുത്. കാരണം എനിക്കിത് ഷോയല്ല. ഷോ കാണാക്കാനാണ് സിനിമാ നടനായത്. ഇതിന്റെ പേരില് ഒരു ചാനലും എന്നെ വിളിക്കരുത്. മീഡിയ പരിപാടികള്ക്കോ രാഷ്ട്രീയ എതിര്പ്പ് കാണിക്കാനോ ഞാനില്ല. എന്നെ സ്വസ്ഥമായി വിടണം, ജോജു ജോര്ജ് പറഞ്ഞു. ഇതൊരിക്കലും കേരളത്തിലെ മുഴുവന് കോണ്ഗ്രസ് പ്രവര്ത്തകരും ഏറ്റെടുക്കേണ്ട കാര്യമില്ല. കാരണം എന്റെ അമ്മ കോണ്ഗ്രസുകാരിയാണ്. ഇത് കുറച്ച് വ്യക്തികളുമായിട്ടുണ്ടായ പ്രശ്നമാണെന്നും ജോജു ജോര്ജ് പറഞ്ഞു.ഇതിനിടെ ജോജു ജോര്ജിന്റെ വൈദ്യപരിശോധന ഫലം പുറത്തുവന്നു. നടന് മദ്യപിച്ചിരുന്നില്ല എന്നാണ് ഫലം. ജോജു മദ്യപിച്ചിട്ടുണ്ടെന്ന് കോണ്ഗ്രസ് ആരോപണം ഉയര്ത്തിയതോടെയാണ് വൈദ്യപരിശോധന നടത്തിയത്. ഇതോടെ സ്ത്രീകള്ക്ക് നേരെ അസഭ്യം പറഞ്ഞതുമായി ബന്ധപ്പെട്ട കേസ് മാത്രമായിരിക്കും നടന് നേരെ ഉണ്ടാവുക. Stories you may Like